
Apstiprināts
ar Rīgas domes 14.10.2026. 
lēmumu Nr. RD-26-1099-lē


Projekts 

Vienošanās Nr. 4
par grozījumiem 24.07.2019. līgumā par sabiedrisko ūdenssaimniecības pakalpojumu sniegšanu Nr. RD-19-756-lī 


Dokumenta parakstīšanas datums 
ir pēdējā pievienotā droša elektroniskā 
paraksta un tā laika zīmoga datums


Rīgas valstspilsētas pašvaldība, Rīgas domes priekšsēdētāja _________________ personā, kurš rīkojas, pamatojoties uz Rīgas domes __.___._____. lēmumu Nr._______ “Par grozījumiem Rīgas valstspilsētas pašvaldības un SIA “Rīgas ūdens” 24.07.2019. līgumā par sabiedrisko ūdenssaimniecības pakalpojumu sniegšanu Nr. RD-19-756-lī” (turpmāk – Pašvaldība), no vienas puses, un 
SIA “Rīgas ūdens”, vienotais reģistrācijas Nr. 40103023035, juridiskā adrese: Zigfrīda Annas Meierovica bulvāris 1, Rīga, LV-1495, kuru, pamatojoties uz SIA “Rīgas ūdens”  __.___._____. lēmumu, pārstāv tās ____________ (turpmāk tekstā – Rīgas ūdens), no otras puses, katra atsevišķi saukta Puse, abas kopā – Puses, savstarpēji vienojoties,
pamatojoties uz Pašvaldību likuma 4. panta pirmās daļas 1. punktu un ceturto daļu, Ūdenssaimniecības pakalpojumu likuma 6. panta pirmo daļu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 5. pielikuma 3. punktu, 
ievērojot to, ka Pašvaldības autonomā funkcija ir organizēt iedzīvotājiem ūdenssaimniecības pakalpojumus neatkarīgi no tā, kā īpašumā atrodas dzīvojamais fonds,
ievērot to, ka Pašvaldībai ir pienākums pildīt savas autonomās funkcijas, organizēt likumā noteikto autonomo funkciju izpildi, lemt par kārtību, kādā izpildāmas autonomās funkcijas, kā arī tiesības dibināt kapitālsabiedrības un ieguldīt tajās savus līdzekļus,
noslēdz šo vienošanos (turpmāk – Vienošanās) par šādiem grozījumiem 24.07.2019. līgumā par sabiedrisko ūdenssaimniecības pakalpojumu sniegšanu Nr. RD-19-756-lī (turpmāk – Līgums):

1.	Izteikt Līguma 5.2. apakšpunkta pēdējos divus teikumus šādā redakcijā:
“Pašvaldība ne retāk kā reizi piecos gados veic pārbaudes par Rīgas ūdens piešķirtās kompensācijas izlietojumu, tās atbilstību piešķiršanas kritērijiem, aprēķināšanas un kontroles kārtībai, kā arī pārmērīgas kompensācijas novēršanu, kas atbilst Eiropas Komisijas (ES) lēmuma 2025/2630 (pieņemts 2025. gada 16. decembrī) par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, un ar ko atceļ Lēmumu 2012/21/ES (turpmāk – Eiropas Komisijas lēmums Nr. 2025/2630), 5., 6. un 7. pantam.
Ja pārmērīgas kompensācijas summa nepārsniedz 10 % no vidējās gada kompensācijas summas, šādu pārmērīgu kompensāciju var pārnest uz nākamo periodu un atskaitīt no kompensācijas summas, kas jāmaksā par minēto periodu. Ja tiek konstatēta pārmērīga kompensācija, kas pārsniedz Eiropas Komisijas lēmumā Nr. 2025/2630 noteikto pieļaujamo apmēru, Rīgas ūdenim ir pienākums atmaksāt pārmērīgās kompensācijas daļu”.

2. Izteikt Līguma 7.1. apakšpunktu šādā redakcijā:
“7.1. Šajā līgumā ir ietverti nosacījumi, kas nepieciešami, lai sabiedrisko ūdenssaimniecības pakalpojumu sniegšana atbilstu Eiropas Savienības normatīvajam regulējumam par pakalpojumiem ar vispārēju tautsaimniecisku nozīmi, tostarp Eiropas Komisijas (ES) lēmumam 2025/2630 (pieņemts 2025.gada 16.decembrī) par Līguma par Eiropas Savienības darbību 106. panta 2. punkta piemērošanu”.

3.	Vienošanās stājas spēkā pēc tās parakstīšanas un ir Līguma neatņemama sastāvdaļa. 

4.	Vienošanās uz 2 (divām) lapām parakstīta ar drošu elektronisko parakstu, kas satur laika zīmogu. Pušu elektroniski parakstītā vienošanās glabājas pie Pusēm.

5. Pušu rekvizīti:

	Rīgas valstspilsētas pašvaldība
	SIA “Rīgas ūdens”                                                                                                                        

	reģistrācijas Nr. 90011524360
	reģistrācijas Nr. 40103023035

	Rātslaukums 1, Rīga, LV-1050
	Zigfrīda Annas Meierovica bulvāris 1, 
Rīga, LV-1495         

	
	

	Rīgas domes priekšsēdētājs 
	

	
	

	__________________
	_________________

